Tartalom

# Oracle-adatbáziskapcsolat

Megadja az Oracle-adatbázisok elérésének beállításait.

## Oracle adatbázis

Egy Oracle-adatbázis eléréséhez Solaris és Linux rendszereken használhatja a JDBC-illesztőprogramot. Az adatbázis eléréséhez Windows rendszerből ODBC-illesztőprogramra van szükség.

UNIX alatt győződjön meg róla, hogy az Oracle-adatbáziskliens JDBC-támogatással van-e telepítve. A Solaris Oracle kliens 8.x változat JDBC illesztőprogram-osztálya az <Oracle client>/product/jdbc/lib/classes111.zip könyvtárban található. Az illesztőprogram legfrissebb változatát az Oracle webhelyéről töltheti le.

## Az Oracle-adatbázis neve

Írja be az Oracle adatbázis nevét. Kérdezze meg az adatbázis-adminisztrátortól a megfelelő nevet.

## Kiszolgálói URL

Írja be az adatbázis-kiszolgáló URL-címét. Ez azon számítógép neve, amely az Oracle adatbázist futtatja. A gépnév helyett a kiszolgáló IP-címe is állhat.

## Port száma

Írja be az adatbázis-kiszolgáló portszámát. Kérdezze meg az adatbázis-adminisztrátortól a megfelelő portszámot.

## Oracle JDBC-illesztőprogram osztálya

Írja be a JDBC-illesztőprogram nevét.

## Osztály tesztelése

A jelenlegi beállításokkal teszteli a kapcsolatot.

Hitelesítés

Adatbázistündér

Támogasson minket!