Tartalom

# Görbék szerkesztése

Egy görbe vonal két adatpontból (a végpontokból) és két vezérlőpontból (a fogantyúkból) áll. A vezérlővonal az adatpontot és a vezérlőpontot köti össze. A görbe alakját az adatpontok más típusúvá alakításával vagy a vezérlőpontok új helyre húzásával tudja módosítani.

A vonal tulajdonságainak módosításához jelölje ki a vonalat, majd válassza a Formátum - Vonal menüparancsot.

Egy görbevonal adatpontjainak és vezérlőpontjainak megjelenítéséhez jelölje ki a vonalat, majd kattintson a Pontok ikonra a Rajz eszköztáron. Az adatpontokat négyzet, a vezérlőpontokat kör jelöli. A vezérlőpontok fedhetik az adatpontokat.

### Egy görbeszakasz beállítása:

1. Jelöljön ki egy görbe vonalat, majd kattintson a Pontok ikonra a Rajz eszköztáron.

2. Tegye az alábbiak közül az egyiket:

- Húzza el az egyik adatpontot a vonal átméretezéséhez. Ha egy vezérlőpont fedi az adatpontot, akkor előbb megfelelő mértékben húzza el a vezérlőpontot, majd ezután húzza el az adatpontot.

- Húzza el az egyik vezérlőpontot. A görbe a húzás irányának megfelelő módon torzul.

### Egy görbe felosztása:

Csak a legalább három vagy több adatpontból álló görbe osztható fel.

1. Jelöljön ki egy görbe vonalat, majd kattintson a Pontok ikonra a Rajz eszköztáron.

2. Jelöljön ki egy adatpontot, majd kattintson a Görbe felosztása ikonra a Pontok szerkesztése eszköztáron.

### Zárt alakzat létrehozása:

1. Jelöljön ki egy görbe vonalat, majd kattintson a Pontok ikonra a Rajz eszköztáron.

2. A Pontok szerkesztése eszköztáron kattintson a Bézier-görbe bezárása ikonra.

### Adatpont átalakítása egy görbén:

1. Jelöljön ki egy görbe vonalat, majd kattintson a Pontok ikonra a Rajz eszköztáron.

2. Kattintson az átalakítani kívánt adatpontra, majd tegye az alábbiak közül az egyiket:

- Az adatpont sima ponttá alakításához kattintson a Sima átmenet ikonra a Pontok szerkesztése eszköztáron.

- Az adatpont szimmetrikus ponttá alakításához kattintson a Szimmetrikus átmenet ikonra a Pontok szerkesztése eszköztáron.

- Az adatpont sarokponttá alakításához kattintson a Sarokpont ikonra a Pontok szerkesztése eszköztáron.

### Adatpont hozzáadása:

1. Jelöljön ki egy görbe vonalat, majd kattintson a Pontok ikonra a Rajz eszköztáron.

2. A Pontok szerkesztése eszköztáron kattintson a Pontok beszúrása ikonra.

3. Kattintson arra a vonalra, amelyhez hozzá szeretné adni a pontot, majd húzza odébb egy kicsit.

Ha egy adatponthoz nem tartozik vezérlőpont, akkor jelölje ki az adatpontot, majd kattintson a Görbévé alakítás ikonra a Pontok szerkesztése eszköztáron.

### Adatpont törlése:

1. Jelöljön ki egy görbe vonalat, majd kattintson a Pontok ikonra a Rajz eszköztáron.

2. Kattintson a törölni kívánt pontra.

3. A Pontok szerkesztése eszköztáron kattintson a Pontok törlése ikonra.

Kapcsolódó témakörök

Pontok szerkesztése eszköztár

Görbék rajzolása

Bitképek átalakítása vektorgrafikává

Síkbeli objektumok átalakítása görbévé, sokszöggé és 3D objektummá

Szövegkarakterek átalakítása rajzobjektummá

Támogasson minket!