Tartalom

# CDateFromIso függvény

Visszaadja a belső dátumszámot egy olyan karakterláncból, amely ISO formátumú (YYYYMMDD vagy YYYY-MM-DD) dátumot tartalmaz.

Az év résznek vagy kettő (a kompatibilitás érdekében csak YYMMDD formátumban támogatott, elválasztók nélkül), vagy legalább négy számjegyből kell állnia. Négy számjegy esetén kezdő nullákat kell használni, ha az érték kisebb mint 1000; mínuszjel használatával lehet negatív, ekkor időszámítás előtti évet jelöl; és lehet négy számnál hosszabb is, ha az abszolútértéke nagyobb mint 9999. A formázott karakterlánc „-327680101” és „327671231” között, illetve „-32768-01-01” és „-32767-12-31” között lehet.

Az érvénytelen dátum hibát okoz. A 0. év nem elfogadott, az időszámítás előtti utolsó nap -0001-12-32, a következő nap pedig 0001-01-01. Az 1582-10-15 előtti dátumok a proleptikus Gergely-naptár szerint értendőek.

Amikor egy dátum sorszámát nyomtatható karakterlánccá konvertáljuk, például a Print vagy az MsgBox parancshoz, a program a terület alapértelmezett naptárát használja, és az 1582-10-15-ös átváltási dátumnál a Julián-naptárra válthat, ami a várttól eltérő dátum megjelenítését eredményezheti. Használja a CDateToIso függvényt az ilyen dátum számának a proleptikus Gergely-naptárba való karakterlánccá konvertálásához.

Az YYYY-MM-DD formátum elválasztókkal LibreOffice 5.3.4 óta támogatott. A 100-nál korábbi vagy 9999-nél későbbi évek LibreOffice 5.4 óta elfogadottak, ha nincs bekapcsolva a VBA kompatibilitási mód.

## Szintaxis:

    CDateFromIso(String)

## Visszatérési érték:

Belső dátumszám

## Paraméterek:

String: Egy karakterlánc, ami ISO formátumban tartalmazza a dátumot.

### Hibakódok:

5 Érvénytelen eljáráshívás

## Példa:

        dateval = CDateFromIso("20021231")
        dateval = CDateFromIso("2002-12-31")

return both 2002-12-31 in the date format of your system

Támogasson minket!